**** แจ้งครั้งที่ 2 หากการแจ้งครั้งนี้ยังถูกระบบบันทึกว่า"เสร็จสิ้น"โดยไม่มีการแก้ไขหน้างานจริง (หมายเลขรับแจ้งครั้งที่ 1 คือ #2022-NXHKN4) จะส่งจดหมายปิดผนึกลงทะเบียน ร้องเรียนโดยตรงถึงท่านผู้ว่าราชการกรุงเทพผ่านระบบเอกสารราชการ เพื่อให้แก้ไขปัญหาและตรวจสอบการทำงานของผู้บันทึกระบบร้องเรียนนี้ **** 

ถนนมืดและเปลี่ยวมาก  ไม่มีไฟส่องสว่าง บริเวณทางสัญจร(ทางตัดใหม่ใต้รางรถไฟฟ้าMRT) ระหว่างสวนสาธารณะบางกอกใหญ่ (นโยบายผู้ว่า สวน 15 นาที) กับ สถานีรถไฟฟ้าMRT ท่าพระ  ทำให้สุ่มเสี่ยงกับการเกิดอาชญากรรมกับผู้ใช้สวนสาธารณะและผู้สัญจรไปมา(เคยมีกรณีวัยรุ่นตีกัน และวิ่งราวด้วยรถจักรยานยนต์) โดยเฉพาะช่วงเช้ามืดและช่วงค่ำ

นอกจากนี้ ทางสัญจรที่เป็นปัญหานี้ยังเชื่อมถึงซอยจรัญสนิทวงศ์ 2 (แหล่งชุมชนที่ท่านผู้ว่าชัชชาติ สิทธิพันธุ์ได้มีนโยบายลดความเป็นจุดเสี่ยงด้านอาชญากรรม ความปลอดภัย และความแออัดของชุมชนด้วย) จึงสมควรให้มีการแก้ไขอย่างเร่งด่วนต่อไป

เสนอแนะให้ติดไฟส่องสว่าง (และเพิ่มกล้องวงจรปิด หากมีงบเหลือ)ให้ครอบคลุมพื้้นที่สัญจร ตามนโนบายสาธารณะของท่านผู้ว่า

(ท่านผู้ว่า เคยให้สัมภาษณ์ว่า จะมีการจัดทำป้ายบอกทางเข้า สวนสาธารณะบางกอกใหญ่ เรื่องจากทางเข้าซับซ้อน จึงเสนอให้ทำไฟส่องสว่างควบคู่กันไปด้วย เพื่ออำนวยความปลอดภัยให้กับผู้ใช้บริการที่จะเพิ่มมากขึ้นในระยะเวลาอันใกล้นี้)